प्रदेश के परिषदीय स्कूलों की शिक्षा आंदोलनो की वजह से काफी दिनों से बेपटरी हो चली थी उसको पटरी पर लाने के लिए शासन ने सख्त कदम उठाया है। शासन के आदेश पर बेसिक शिक्षा विभाग की ओर से शिक्षामित्रों की कुण्डली का काम तेजी से किया जा रहा है। सचिव बेसिक शिक्षा परिषद ने सभी जिलों के बीएसए से स्कूलों में पढ़ाने वाले शिक्षामित्रों की सूची के साथ रोजाना स्कूलों में उपस्थित रहने तथा अनुपस्थित रहने वाले शिक्षामित्रों की सूची के बारे में जानकारी मांगी है। शुक्रवार को बड़ी संख्या में स्कूल छोड़ शिक्षामित्रों के वाराणसी कूच करने से शिक्षण कार्य में बाधा पैदा हुई। प्राथमिक विद्यालयों में कार्यरत शिक्षामित्रों का समायोजन सुप्रीम कोर्ट की ओर से रद् किए जाने के बाद जुलाई से ही shiksha mitra नौकरी पाने के लिए आन्दोलन चला रहे हैं।